Josef-Ernst Graf Fugger von Glött, sedert 1940: Fürst Fugger von Glött (26 Oktober 1895, Kirchheim in Schwaben - 13 Mei 1981, Miesbach) was 'n Duitse politikus en verteenwoordiger van die Christelike Sosiale Unie (CSU) van Beiere. Hy was tussen 1949 en 1953 'n lid van die Duitse Bundestag. Hy was van 1954 tot 1962 lid van die Landtag van Beiere. Hy is 'n lid van die beroemde Fugger-familie, die voorste bankiers van die Renaissance era. Joseph-Ernst Fugger von Glött is op 26 Oktober 1895 in die Kirchheim-kasteel Geargiveer 25 April 2012 op Wayback Machine naby Augsburg gebore. Hy was die derde kind en eerste seun van Carl Ernst Fürst Fugger von Glött en sy vrou Elisabeth (Gräfin von Quadt-Wykradt-Isny). As lid van die beroemde Fugger-familie is Fugger von Glött gebore in rykdom en mag. Sy vader het verdere roem en mag verwerf deur te dien as president van die hoërhuis van die Beierse Landtag.